ზულუ ვარდა ზულუურ ნინა (მუშჯოხოდვალა Isizulu) — ბანტუშ ნინაშ ფანიაშ ნგუნიშ ნინაშ ბუნა, გოფაჩილი რე უმენტაშო ობჟათე აფრიკაშ რესპუბლიკაშ ტერიტორიას. ობჟათე აფრიკაშ რესპუბლიკაშ ნინეფს შქას ზულუ უმენტაშო რე გოფაჩილი მუჭოთ მაართა ნინა (10 მილიონშე მეტი მორაგადე), თე ნინა უჩქჷ ობჟათე აფრიკაშ რესპუბლიკაშ მახორობაშ გვერდიშ უმოსის, თიშენ ნამდა ზულუ ხოლოს რე შხვა თური კოსაშ, სვატიშ დო (ოორუე) ნდებელეშ ნინეფწკჷმა.